अब यहां डर का माहौल है और लोग पलायन तक करना चाह रहे हैं । बुराड़ी के संत नगर की एक गली के लोग अपने मकान बेच रहे हैं। दरअसल जिस मकान में 11 मौतें हुई है उस मकान में तंत्र-मंत्र की आशंका पुलिस को ही नहीं बल्कि आसपास के पड़ोसियों को भी है । अब आसपास के पड़ोसियों को उनके तंत्र-मंत्र क्रियाओं का पूरा आभास होने लगा है जो पूजा आदि करते पहले उस परिवार को देखा था उसे लोग तंत्र मंत्र समझने लगे हैं। इसके बाद आसपास के लोग अपना घर बेच कर दूसरी जगह जाना चाह रहे हैं। लोग अब उस घर से ही डरने लगे हैं जिसमें 11 मौतें एक साथ हुई है । जब यहां एक प्रॉपर्टी डीलर से बात की तो उसने बताया कि गली के लोग उसके पास आए हैं और मकान बेचने की पेशकश करके गए हैं। साथ ही आस पड़ोस के लोगों से जब इस बारे में बात की तो उन्होंने बताया कि वह अपना घर बेच रहे हैं कारण पूछा तो उन्होंने साफ कहा कि उन्हें अब इस गली में डर लगता है। कहीं ना कहीं तंत्र-मंत्र और 11 मौतों के बाद सब पड़ोसी डर गए है।